เฟดขึ้นดอกเบี้ยจาก 0.25-0.50% เป็น 0.50-0.75% พร้อมประกาศจะอยู่ต่อไปจนครบวาระในปี 2561 - FINNOMENA
ธนาคารกลางสหรัฐฯ มีมติเป็นเอกฉันท์ในการปรับขึ้นอัตราดอกเบี้ยนโยบาย 25 bps สอดคล้องกับที่ตลาดคาดไว้ พร้อมส่งสัญญาณว่าจะปรับดอกเบี้ยเร็วขึ้นในปี 2017
15 ธ.ค. 2559

ธนาคารกลางสหรัฐฯ มีมติเป็นเอกฉันท์ในการปรับขึ้นอัตราดอกเบี้ยนโยบาย 25 bps สอดคล้องกับที่ตลาดคาดไว้ พร้อมส่งสัญญาณว่าจะปรับดอกเบี้ยเร็วขึ้นในปี 2017
โดย Federal Funds Rate จากร้อยละ 0.25-0.50 เป็นร้อยละ 0.50-0.75
– Interest Rate on Required Reserve และ Interest Rate on Excess Reserve จากร้อยละ 0.50 เป็นร้อยละ 0.75
– Discount Rate จากร้อยละ 1.00 เป็นร้อยละ 1.25
ส่งผลให้ค่าเงินดอลลาร์แข็งค่าขึ้นต่อเนื่อง Dollar Index ขึ้นมาอยู่ที่ 102.03 แตะระดับสูงสุดในรอบ 13 ปี ซึ่งถือเป็นปัจจัยลบโดยตรงต่อราคาทองที่ปรับตัวลงมาประมาณ -2.10%
ส่วนการปรับขึ้นอัตราดอกเบี้ยนโยบายในปี 2017 เฟดคาดการณ์การว่าจะมีการปรับทั้งหมด 3 ครั้ง จากเดิม 2 ครั้งที่คาดไว้เมื่อเดือน ก.ย. และคาดยังจะมีการปรับขึ้นอีกปีละ 3 ครั้งใน 2018 และ 2019
ท้ายนี้ นางเจเน็ต เยลเลน ได้ออกมาเน้นย้ำว่า เธอจะดำรงตำแหน่งประธานเฟดต่อไปจนครบวาระในปี 2561 จากนั้นก็ขึ้นอยู่กับนายโดนัลด์ ทรัมป์ ว่าที่ประธานาธิบดีสหรัฐ ว่าจะแต่งตั้งให้เธอดำรงตำแหน่งนี้ต่ออีกวาระหรือไม่
ชมคลิปคำแถลงของเยลเลนไดที่
https://www.federalreserve.gov/monetarypolicy/fomcpresconf20161214.htm
ที่มา : http://www.moneychannel.co.th/news_detail/14364/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: